डॉक सारांशित करण्यासाठी: ब्राझीलच्या पॅकरइमा शहरात संघर्ष पेटला आहे.

ब्राझीलच्या लष्कर प्रवक्त्याने रोरारिमा राज्यात 900 स्थलांतरित येण्याची शक्यता व्यक्त केली. ही संख्या फारच जास्त असल्याचं त्यांनी म्हटलं आहे. 

व्हेनेझुएला मोठ्या आर्थिक संकटाला तोंड देत आहे. त्यामुळे तिथले नागरिक इतर देशांत जाऊ लागले आहेत. वाढती महागाई रोखण्यासाठी व्हेनेझुएलात नवं चालन लागू केलं आहे. तर विरोधी पक्षाने मंगळवारी संप आणि आंदोलन जाहीर केलं आहे.  

महागाईने पेटलेल्या व्हेनेझुएलातून हजारो लोक शेजारी देशांच्या दिशेने रवाना झाले आहेत. ब्राझील हा व्हेनेझुएलाचा सख्खा शेजारी देश आहे. पण स्थानिकांबरोबर तणाव वाढल्याने वातावरण पेटलं.

शनिवारी सीमेवरच्या पॅकरायमा शहरातील एका हॉटेल मालकाला व्हेनेझुएलाच्या स्थलांतरितांनी मारहाण केल्याची घटना घडली. त्यातून सूड उगवण्यासाठी ब्राझीलच्या स्थानिकांनी दगड आणि काठ्यांसह या स्थलांतरितांच्या छावणीवर हल्ला केला. त्यांचे तंबू बेचिराख केले. 

यामुळे हजारहून अधिक स्थलांतरित पुन्हा सीमा ओलांडून व्हेनेझुएलात परतले. 

परिस्थिती नियंत्रणांत आणण्यासाठी प्रशासनाने अतिरिक्त पोलीस कुमक पॅकरायमा शहरात तैनात केली आहे. 

दरम्यान या घटनेला प्रत्युत्तर म्हणून व्हेनेझुएलामध्येही ब्राझीलच्या काही गाड्यांवर हल्ले झाले. 

रविवारी पॅकरइमा शहरात शांतता होती. पण परिस्थिती चिघळू नये म्हणून ब्राझीलचे अध्यक्ष मायकेल तेमर यांनी रविवारी एक आपात्कालीन बैठक बोलावली. 

त्यानंतर आमच्या नागरिकांच्या सुरक्षेची काळजी घ्या, असं आवाहन व्हेनेझुएलाने शेजारी देशांना केलं आहे. 

पण लोक व्हेनेझुएला सोडून का जात आहेत?

व्हेनेझुएलात सध्या महागाईने भयंकर उच्चांक गाठला आहे. अन्न आणि औषधांचा प्रचंड तुटवडा या देशातल्या नागरिकांना जाणवत आहे. 

पॅकरइमा शहरात शांतता प्रस्थापित करण्यासाठी पोलिसांची अतिरिक्त कुमक पाठवण्यात आली आहे.

अन्नटंचाई असल्याने असंख्य लोकांची उपासमार होत असल्याचंही निदर्शनास आलं आहे. हे संकट संपुष्टात येण्याची चिन्ह दिसत नसल्याने व्हेनेझुएलाच्या असंख्य नागरिकांनी देश सोडून जाण्याचा निर्णय घेतला आहे. 

व्हेनेझुएलातील स्थलांतरित

एकीकडे पायाभूत सोयीसुविधांसाठी नागरिकांचा संघर्ष सुरू असताना व्हेनेझुएलाला राजकीय अस्थिरतेनं ग्रासलं आहे.

सत्ताधारी सोशॅलिस्ट पार्टीची धोरणं देशातली स्थिती ढासळण्यास कारणीभूत असल्याचं विरोधी पक्षांचं म्हणणं आहे. सरकारविरोधी...\nडॉक सारख्याच भाषेत सारांश:
व्हेनेझुएला सीमेनजीक ब्राझीलमधील पॅकरायमा शहरात स्थानिक आणि स्थलांतरितांमध्ये संघर्ष पेटला असतानाही व्हेनेझुएलातून ब्राझीलमध्ये स्थलांतर करणाऱ्यांची संख्या वाढतच आहे, असं अधिकाऱ्यांनी म्हटलं आहे. शनिवारी इथल्या सीमेवरील स्थलांतरितांच्या छावणीवर हल्ला झाल्यानंतरही ही संख्या वाढत आहे.